Document ID: 31994R2676

ΚΑΝΟΝΙΣΜΟΣ (ΕΚ) αριθ. 2676/94 ΤΗΣ ΕΠΙΤΡΟΠΗΣ της 3ης Νοεμβρίου 1994 για τροποποίηση του κανονισμού (ΕΟΚ) αριθ. 2698/93 περί λεπτομερών κανόνων για την εφαρμογή στον τομέα του χοιρείου κρέατος του καθεστώτος που προβλέπεται στις προσωρινές συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3491/93 του Συμβουλίου της 13ης Δεκεμβρίου 1993 σχετικά με ορισμένες λεπτομέρειες εφαρμογής της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου (1), και ιδίως το άρθρο 1,
Εκτιμώντας:
ότι η ευρωπαϊκή συμφωνία η οποία καθιερώνει σύνδεση μεταξύ των Ευρωπαϊκών Κοινοτήτων και των μελών τους, αφενός, και της Δημοκρατίας της Ουγγαρίας, αφετέρου (2), έχει υπογραφεί στις Βρυξέλλες στις 16 Δεκεμβρίου 1991-
ότι, μετά τη συμφωνία με τη μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας (3) που υπεγράφη στις 26 Οκτωβρίου 1994, τα παραρτήματα VIIIα, IXβ και Xβ της ευρωπαϊκής συμφωνίας έχουν τροποποιηθεί- ότι πρέπει, συνεπώς, να τροποποιηθεί η ομάδα 2 σημείο Α.Ι του παραρτήματος Ι του κανονισμού (ΕΟΚ) αριθ. 2698/93 της Επιτροπής (4)-
ότι τα πιστοποιητικά εισαγωγής για τις διαθέσιμες ποσότητες, για τις περιόδους από 1ης Ιουλίου έως 31 Δεκεμβρίου 1994, έχουν ήδη εκδοθεί με βάση τον κανονισμό (ΕΟΚ) αριθ. 2698/93- ότι, προκειμένου να υπάρξει αρμονικό πέρασμα στις νέες διατάξεις και, ιδίως, να διασφαλισθεί ότι οι ποσότητες που καλύπτονται από τα εν λόγω πιστοποιητικά, που εισάγονται από την 1η Νοεμβρίου 1994, επωφελούνται της μειώσεως κατά 60 % της εισφοράς, πρέπει να προβλεφθεί η επιστροφή των επιπλέον πληρωθέντων ποσών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το σημείο Α.Ι του παραρτήματος Ι του κανονισμού (ΕΟΚ) αριθ. 2698/93 αντικαθίσταται από το παράρτημα του παρόντος κανονισμού.
Άρθρο 2
Για τα προϊόντα που υπάγονται στις ομάδες 1, 2 και 3 και αναγράφονται στο σημείο Α.Ι και εισάγονται μετά την 1η Νοεμβρίου 1994 μέσω των πιστοποιητικών εισαγωγής που εκδίδονται βάσει του κανονισμού (ΕΟΚ) αριθ. 2698/93, σύμφωνα με το άρθρο 2, με μείωση της εισφοράς κατά 50 %, επιστρέφονται στους ενδιαφερομένους επιχειρηματίες τα επιπλέον πληρωθέντα ποσά.
Άρθρο 3
Ο παρών κανονισμός αρχίζει να ισχύει την ημέρα της δημοσίευσης του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1994.

Labels: 3
15
17
18